mteb/NusaParagraphEmotionClassification huggingface dataset:
Waktu éta kuring balik ti warung, meuli sayuran jeung kadaharan lianna. Kuring nyimpen kantong plastikna di dapur. Sanggeus éta kuring beberesih runtah nu aya di dapur sarta ninggalkeun eta bari indit ka kamar mandi. Réngsé ti kamar mandi, kuring indit ka dapur nyokot runtah anu geus diberesihkeun sarta dibawa kaluar pikeun dialungkeun kana tong sampah di luar komplek. Terus kuring balik deui ka imah, niat rék masak. Pas néangan kantong plastik balanjan teh teu kapanggih. Tétéla kuring salah miceun, kalah kantong plastik balanja kuring nu dipiceun, sabab kantong runtahna aya keneh di dapur, kuring salah nyokot eta tadi. Tungtungna kuring balik deui kana tong sampah jang milarian kantong balanja kuring. Nyaan kuring jijik sabenerna, sabab kuring kudu asup kana tong sampah pikeun milarian kantong balanja kuring, untung kuring mendakan éta aya keneh. Ku kuring langsung dibawa ka imah jeung diberesihan ameh teu bau runtah.
Pangandaran mangrupakeun tempat anu mineng didatangan ku kulawargi lamun nuju usum pere sakola. Pangandaran janten pilihan lantaran tempatna mirah jeung seeur aktivitas anu tiasa urang lakukeun didinya. Pangaos hotel di Pangandaran oge teu pati awis, matak teu heran lamun seeur jalmi anu ngadatangan Pangandaran salaku tempat wisata. basa abdi sareng rerencangan nuju ulin di Pangandaran, abdi nyobian naek banana boat, kaulinan ieu bakal ngabawa urang ka tengah laut teras digejeburkeun ka tengah laut dina kaayaan urang nganggo palampung. Abdi sareng rerencangan langsung nyobian kaulinan ieu sakali, pas urang digejeburkeun ka laut palampung anu dianggo ku rerencangan abdi jol leupas, abdi reuwas lantaran manehna kalelep. Untungna manehna masih tiasa ngojay sabari nyepengan ka rerencangan abdi nu sanes.
Kasedih anu disababkeun ku hirup nyalira tiasa janten perasaan anu kuat sareng jero anu dirasakeun ku jalma tur tiasa mangaruhan jalma sacara fisik sareng mental. Jalma nu ngarasa sedih hirup nyorangan bisa jadi ku lantaran ngarasa sepi, terasing, jeung ngarasa teu boga tempat pikeun babagi pikiran jeung parasaan manehna. Bisa jadi jalma anu hirup nyorangan ngarasa yen manehna teu boga saha-saha nu bakal ngadangukeun manehna atanapi paduli naon anu keur dijalanan atawa dirasakeun. Rasa sedih ieu oge bisa dibarengan ku parasaan sia-sia atawa teu boga sumanget pikeun ngajalanan hirup. Nanging, urang kedah emut yen perasaan sedih anu disababkeun ku hirup nyalira mangrupikeun normal sareng seueur jalma anu ngalaman ieu. Aya rupa-rupa cara pikeun nungkulan kasedihan anu disababkeun ku hirup nyalira, kayaning neangan rojongan ti babaturan atawa kulawarga, ulubiung dina kagiatan anu ngalibatkeun seueur jalma, atawa malah neangan pitulung profesional lamun diperlukeun.
Enosimania, nyaeta kaayaan hiji jalma anu sieun dikritik ku batur. Enosimania ngamotivasi ku pamikiran yen batur nyieun kasalahan nu ageung. Nurutkeun dr. Ashwin Kandouw, Sp.KJ, Psikiater RS Pondok Indah Pondok Indah jeung Bintaro Jaya, enosimania mangrupa kaayaan di mana hiji jalma boga pikiran pengkuh yén manéhna ngalakukeun kasalahan gedé, ku kituna ogé mindeng ngarasa sieun dikritik ku jalma séjén. Nurutkeun dr. Ashwin, ciri jalma anu kaserang enosimania sami sareng tanda-tanda sareng gejala kahariwang sacara umum, sapertos kahariwang kaleuleuwihan, palpitasi, sesak napas, késang seueur, otot tegang sareng kaku, sareng nyeri sirah tiasa muncul. Balukar anu bisa timbul alatan kahariwang ieu nyaéta gangguan saré, loba keluhan fisik, hésé fokus, jeung horéam sosialisasi jeung lingkungan sabudeureun.
Taun 2017 abdi dicalonkeun salah sahiji mahasiswa anu teu katarima ku SNMPTN. Waktu éta kuring ngan ngarasa normal sabab dina pamanggih kuring SNMPTN ngan hiji bonus nu teu sadaya jelema meunang. Waktu kuring kelas 12, kuring asup ka kelas les di Jakarta. Mimitina rame pisan, tapi pas pengumuman SNMPTN, loba anu katarima langsung ngarasa sepi dina les. Waktos eta kekecapan nu nyecep kana sungut abdi, “Muhun, sanes anjeunna tos katarima di PTN, abdi? Teu kunanaon." SBMPTN datang, kuring milih Kaséhatan Umum jeung Téknologi Pangan di salah sahiji paguron luhur di Indonésia, teu kudu disebutkeun yén anjeun kudu nyaho. Bewara sumping, kuring langsung ngecek website SBMPTN sareng ngalengkepan datana. Hasilna?
TEU SUKSES JEUNG JAGA SEMANGAT!
Pengumuman SMMPTN Jabar, upami teu lepat, tabuh 14.00, tapi hilap pisan, hapunten abdi teu minat. Karek inget waktu muka galeri aya poto brosur SMMPTN Jabar jeung waktu pengumuman SMMPTN Jabar. nu nyiptakeun hasil yen ti angka 500 orang nu daftar han 50 orang nu tiasa asup ka Universitas Tirtayasa, nu mereunan artina ti strategi milihan abdi kudu bener jeung rangkaian les.
Poe ieu abdi bade tampil ngadongeng dina panggung. Abdi sieun pisan dongeng nu ku abdi sampaikeun teh teu narik perhatian penonton. Sieun bisi poho alur carita, sieun bisi teu diperhatikeun, oge sieun bisi ngalaukeun kasalahan. Abdi meuni deg-degan pisan poe ayeuna teh. Samemeh naek panggung teh awak meuni asa tariis, leungeun ngageter, sieun bisi ngalakukeun kasalahan dina panggung. Pas ngaan abdi dipanggil, abdi naek ka panggung bari babacaan, sing dimudahkeun dina sagala hal. Untungna abdi tiasa nampilkeun dongeng sasuai jeung nu diapalkeun, teu aya kendala saeutik acan. Alhamdulillah sagalana berjalan lancar, sagala kacemasan jeung dema panggung teh bisa diatasi ku abdi. Abdi ngarasa bangga pisan ka diri sorangan sabab bisa naklukeun tantangan.
Phobia mangrupa sieun kaleuleuwihan hiji hal anu biasana teu bahaya. Sieun ieu tiasa timbul nalika nyanghareupan kaayaan anu tangtu, aya di hiji tempat, atanapi nalika ningali sato sareng objék anu tangtu Phobia kaasup kana kaayaan gangguan kahariwang. Jalma jeung phobias biasana bakal nyoba nyingkahan kaayaan jeung objek nu bisa memicu sieun, atawa nyoba nungkulan eta bari nahan sieun jeung kahariwang. Phobia bisa ngabalukarkeun gejala fisik jeung mental alatan sieun kaleuleuwihan nalika ningali atawa nyekel objek nu dipikahariwang. Gejala oge tiasa muncul nalika penderita aya dina kaayaan anu nyababkeun fobia. Pariksa ku dokter Anjeun upami anjeun gaduh phobia, utamana lamun phobia nu ngaganggu kalawan produktivitas jeung kagiatan sapopoe, naha di sakola, pagawean, atawa di setelan sosial.
Sabenerna mah penderita fobia sosial teh sadar mun rasa kasieun jeung hariwang nu dialaman ku manehanana teh kaleuleuwihi jeung teu wajar. Tapi lolobana mah teu apal kumaha cara nyageurkeunna. Tapi nu dialaman ku babaturan urang mah ayeuna manehna henteu deui fobia sosial, lantaran manehna rutin diubaran ku medis. Biasana dibere obat-obatan jang nyageurkeun fobia sosial tapi luyu jeung pituduh jeung pengawasan dokter, lantaran teu bisa digunakeun sambarangan. Nu ku manehna rasa mah pas geus diubaran ku medit teh, gejala fobia sosialna geus mulai ngurangan lantaran rutin nginum ubar. Tapi sakapeung mah mun teu nginum ubar sok muncul deui gejalana. Jadi ayeuna mah dikuranganna teu langsung eureun, tapi dikurangan saeutik-saeutik.
Abdi diajakan ku rerencangan pikeun lalajo hiji pelem anyar. Ceunah mah pelem ieu teh rame pisan, komo lalakon na oge artis-artis anu tos maen di pelem-pelem anu aralus. Abdi langsung nongton ka bioskop sareng rerencangan, manehna meserkeu tiket kanggo kuring oge lantaran aya diskon. Pas tos beres nongton, abdi resep pisan kana pelemna, ka carita dina pelemna, ka para lalakonna jeung sadayana. Teu lila ti dinya abdi ningal dina tipi yen pelem eta teh meunang penghargaan dina kategori lalakon pang sae na. Abdi miluan bungah lantaran abdi oge satuju yen manehna pantes meunang eta panghargaan lantaran ektingna dina pelem eta teh alus pisan.
Kumaha anjeun ngingetkeun babaturan anu bau awakna goréng tapi ku kecap anu teu menyakiti?
Lengkah-lengkah enya..pigawe runtuyanana
Béjakeun ka réréncangan anjeun yén anjeun nembé dibayar sareng nampi langkung seueur bonus
Ngubaran anjeunna ka ciki atanapi bakso, sop, pangsit, jeung sajabana.
Ajakna ngabaturan balanja di minimarket/toko.
Candak 2 lembar sabun mandi. Bejakeun ka anjeunna, "Ieu kanggo anjeun hiji, pikeun kuring hiji".
Candak 2 deodorant atanapi deo lotion. Bejakeun ka anjeunna, "Ieu kanggo anjeun hiji, pikeun kuring hiji".
Candak 2 botol parfum. Béjakeun ka anjeunna ieu kanggo anjeun, hiji kanggo kuring."
Candak 2 bungkus permen mint. Ucapkeun hal anu sarua ogé.
Teras samemeh pisah ka imah masing-masing nyarios kieu ka anjeunna, "Ulah hilap dianggo, muhun, upami béak, bulan payun urang mésér deui, tapi giliran anjeun anu ngubaran."
Dina kondisi jalan anu pinuh ku kandaraan umum, aya hiji angkot anu ereun di mana wae nurunkeun jeung ngasupkeun panumpang ka mobil janten nyieun jalan macet. Kandaraan mobil jeung motor anu aya di tukangeunna janten kahalangan ku angkot eta. Komo aya panumpang anu mayar nganggo artos anu badag, jadi we si sopir teh kedah milarian angsulan heula, beuki lila, beuki jalan macet. Angkot eta oge sok ereun di mana wae, jol melok. Jadi we loba kandaraan anu ngalakson angkot eta lantaran keheul meni sangeunahna make jalan, jiga jalan teh boga manehna sorangan. Seeur oge jalmi anu ngagorowokeun angkot eta lantaran geus keheul pisan.
Biasana, niron waktu keur ujian teh sok dianggap hal nu dilarang pisan jeung hal nu goren jang dilakukeun. Tapi nya karena geus jadi kabiasaan, ayeuna mah niron ge sok loba pisan akal-akalan nana. Aya nu niron na make tulisan leutik nu disempilkeun dina lengeun atawa dina barang nu dibawa, aya nu nironna sok make alat canggih oge jiga basa UTBK. Jadi, alat canggihna teh mangrupa earphone anu dimodifikasi supaya tersambung jarak jauh jeung perangkat lainna lewat hape. Tah biasana model ieu mah sok aya mun keur seleksi masuk perguruan tinggi atawa seleksi CPNS. Biasana oge hal ieu sok teu luput tina sistem pengamanan pelaksana seleksina.
Di balik kasenangan ngabayangkeun gaduh dua orok sakaligus, naha anjeun terang yén kakandungan kembar rélatif langkung résiko tibatan kakandungan sareng fétus tunggal. Abdi tiasa preeclampsia Pre-eclampsia biasana dimimitian sanggeus 20 minggu gestation di awéwé anu tekanan getih normal. Ieu tiasa nyababkeun komplikasi anu serius, bahkan fatal, pikeun indung sareng orok. Nu Bisa jadi euweuh gejala, diabetes, perdarahan, ngalahirkeun prématur, orok kuring lahir leutik atanapi anu paling parah résiko kaguguran, kalahiran maot (kelahiran kénéh), atanapi cacad kalahiran. Teu nyebut résiko depresi postpartum. Beuki loba fétus anu dikandung, beuki luhur résiko. Tapi, kumaha atuh loba ibu hamil anu sehat sarta ngalahirkeun fétus maranéhanana dina istilah pinuh.
Poe ieu teh mangrupakeun poe ulang taun abdi nu ka dua puluh. Biasana mun ulang taun teh sok dibere kue ulang taun ku lanceuk. Tapi poe ayeuna mah asa hare-hare wae, jigana mah teu ingeteun kana poe ulang taun abdi. Beres mandi sore teh abdi langsung ngerem we di kamar gogoleran bari ngoprek hape. Aya liwat satengah jam mah ngoprek hape, abdi reuwas sabab lanceuk jol we asup ka kamar bari mawa kue ulang taun. Alhamdulillah ning ingeteun keneh kana ulang taun abdi. Abdi ngarasa atoh pisan harita. Beres tiup lilin, abdi ka hareup jang motong kuena babarengan. Alhamdulillah seneng kacida sabab dibere hadiahna di hampir ujung poe.
Cara ngatasi rem blong keur berkendara teh nyaeta bisa dilakukeun ku opat hal didieu. Nu kahiji nyaeta turunkeun ka gigi pangrendahna. Tujuanna supaya bisa ngahambat laju kendaraan. Nu kadua nyaeta pake rem tangan, tujuanna suoaya bisa ngahambat laju jeung ngeureunkeun kandaraan ku rem tangan. Nu katilu nyaeta tong maehan mesin, antep we titah hirup. Sabab mun mesin paeh mah bakal bahaya pisan jang diri sorangan oge jang batur. Nu kaopat nyaeta benturkeun ka benda nu aman ti batur. Mun geus teu bisa katahan mah mending benturkeun kana benda nu aya disekitar, tapi kudu jauh ti jalma supaya teu ngabahayakeun nyawa.
Basa keur leutik keneh boga panyakit herpes, cara nyembuhkeunna bisa sacara alami. Salian ti pengobatan ka dokter, bisa oge ngagunakeun obat alami herpes jang ngaleungitkeun herpes. Nu kahiji sayuran anu warna berureum, sabab bisa ngaleungitkeun herpes atawa penyebaran virusna kana awak. Nu kadua bisa oge make minyak zaitun, carana bisa nyiapkeun 1 minyak zaitun, tuluy dipanaskeun dina microwave sakeudeung jeung tambahkeun sababaraha keclak minyak lavender jeung lilin. Tungguan nepikeun ka tiis tuluy tinggal dioleskeun ka kabeh awak atawa bagian awak nu kena infeksi virus herpes. Nu terakhir bisa ngagunakeun es batu, sabab mindeng karasa nyeri jeung arateul, jadi bisa dikompres bagian anu karasa nyerina ngagunakeun es batu.
Pas nuju kukumpul di imah nini, aya hiji dulur abdi anu karek balik ti luar negeri. Manehna mawa sababaraha oleh-oleh, tapi oleh-oleh na teu cekap lamun dibagikeun hiji-hiji ka sadayana. Tungtungna manehna nyieun undian. Anu bade daptar dititah nyerat nami dina kertas. Pas tos kakumpul kertasna teras dikocok kanggo nentukeun saha anu meunang salah sahiji hadiah eta. Abdi ngincer pisan hiji jaket anu sae pisan. Pas tos dikocok, manehna nyebutkeun ngaran kuring anu kahiji. Kuring reuwas sakaligus bungah lantaran tiasa milih tiheula hadiahna. Tanpa mikir deui abdi langsung nyandak eta jaket anu dipikahoyong. Abdi teras ngucapkeun nuhun ka dulur abdi.
Numutkeun hasil survey Jakpat, 42,8% responden mindeng meuli baju anyar lamun aya acara atawa hajatan tangtu. Kaasup iraha datang momen lebaran. Momen lebaran idéntik jeung kagiatan meuli baju anyar pikeun urang Indonésia. Tradisi ieu geus lumangsung salila sababaraha taun di nagara éta. Hal éta ogé katémbong dina hasil survéy Jakpat anu dilaksanakeun dina tanggal 4 Maret 2022. Numutkeun hasil survéy, 42,8% responden mindeng meuli baju anyar nalika aya acara atawa hajatan tangtu, kaasup lebaran. Saloba 35,03% réspondén nyatakeun yén kagiatan meuli baju anyar dilaksanakeun sanggeus gajian atawa meunang bonus. Salaku tambahan, 32,8% responden ngagaleuh nalika ningali baju anu saé. Saloba 24% réspondén meuli baju anyar nalika bosen ku koleksi pakéan anu dipibanda. Samentara éta, 6,9% réspondén mésér baju énggal dina waktos sanés. Samentara éta, seuseueurna atanapi 65.7% réspondén mésér baju ngalangkungan pasar online atanapi e-commerce. Saloba 59,1% responden masih balanja di toko offline. alesanna loba nu hayang teu sarua baju lantaran lebaran.
Di lampu bereum, biasana lamun lampuna geus hejo, kandaraan teh paboro-boro kanggo ngaliwatan lampu hejo sateuacan janten bereum deui, ku lantaran eta seeur jalmi anu tungtungna ngararebut sangkan teu tinggaleun lampu hejo, seeur motor anu seseledek di gigireun treuk jeung beus, salah sahijina nyaeta motor anu aya dihareupeun kuring, motor eta seseledek bari ngebut pas lampuna bereum keneh, tungtungna mah pas lampu hejo, manehna katabrak treuk anu aya di gigireun manehna, untung we manehna teu kunanaon ngan labuh hungkul di caket trotoar. Abdi langsung sieun kana treuk. Pokona mah lamun di jalan aya treuk mending jalan di tukangeun rada jauh, ulah dekeut-dekeut kana treuk.
LED mah (tingkat sedimentasi getih) kacida abdi luhurna dina 2013. Gantina dahar, malah cai nginum ngarasa kawas ngelek pebbles. Nyeri pisan. Beurat kuring turun drastis sabab kuring hésé pisan tuang. Kuring geus ka sababaraha dokter, tur aya dokter anu ceuk kuring ngan boga masalah jeung otot (Kuring poho naon vonis éta, ngan inget bagian otot) sarta ngomong yén aya nanaon salempang ngeunaan. Tapi ku sabab kaayaan kuring teu pulih saenggeus nginum obat anu dipasihkeun ku dokter, indung kuring dibawa deui ka dokter anu parantos ngarawat nini sareng akina sateuacana. Pas dugi ka padumukan dokter, anjeunna langsung nyimpulkeun yén LED kuring luhur sareng naroskeun ka indung kuring pikeun nyandak tes getih.
Nyeuri hate ku babaturan sabab teu dihargaan jadi salah sahiji hal nu mantak kecewa ka diri sorangan. Komo mun nepi ka direbut hakna kubabaturan. Harita abdi sok latihan arung jeram di Citaum, unggal poe. Abdi latihan kagge persiapan Porprov Jawa Barat. Abdi tekun latihan dugi ka aya peningkatan dina kamampuan. Abdi persiapkeun sadaya jang tanding sabaik mungkin. Tapi, pas hari H pertandingan, abdi teu turun tanding, kalah digentos ku babaturan abdi nu deukeut pisan. Anjeunna tara latihan, sedengkeun abdi unggal poe. Abdi rada teu narima oge sabener na mah. Katambah deui eta babaturan abdi teh teu sasadu atawa nyarios basa-basi tos ngaebut hak abdi. Abdi jadi main jengkel jeung kecewa. Teu nyangka babaturan deukeut bisa jadi kitu. Pelajaran berharga pisan jang abdi kahareupna moal babari percaya deui ka batur.
Basa jaman sakola sababaraha tahun katukang urang boga hiji babaturan lalaki anu luwes jeung pinter pisan nari jelema na. Babaturan urang ieu resep pisan ka seni tari tarian rek anu tradisional atawa kontemporer maneh na resep pisan tuluy budak na pinter jeung babari di ajar jadi bisa sagala tari tarian. Babaturan urang ieu oge pernah miluan lomba tari tuluy meunang tapi manehna ngahaja nutupan eta kabisaab jeung prestasi na dina tari di sakola kusabab sieun di bully. Maneh na keur di sakolaan samemehna pernah di bully lantaran eta. Maneh na sempet putus harepan, maneh na era jeung mikir rek ereun nari kusabab di bully.
Waktu harita, sanggeus acara masarakat di hiji musieum di Kota Bandung, kuring jeung babaturan duaan datang ka warung es krim Milo. Tétéla aya réréncangan ti komunitas urang ogé anu ngagaleuh. Teras naros sabaraha hargana, cenah 5 rebu. OKÉ, kuring jeung sobat mesen ti seller. "Bu, abdi badé ngadamel és krim dua," bari ngasongkeun duit 10.000. Tuluy nu ngajualna rada reuwas, tuluy nyarita “Hargana 15 rebu emas”. Teras we ngawaler "Oh, sanes 5 rebu, Bu?". Si mba bari imut, ngomong "5 rebu teh cai mineral, mas, si mba (babaturan urang) meuli cai mineral, lain es." Teras kuring sareng rerencangan pateuteup teras dibarengan ku seuri nutupan rasa éra anu teu kaukur. Tungtungna urang masihan tambahan 20 rébu. Tétéla anu ngajual és krim ogé ngajual cai mineral. Ngan kusabab éta tempat és krim, kami panginten yén réréncangan masarakat ogé mésér és krim.
Ayeuna mah seueur youtuber nu ngayakeun give away, biasana dina bentuk hape atawa produk manehna. Biasana diayakeun secara online nyaeta lewat akun youtube manehna. Jadi, nu rek ngiluan give away tinggal komen wae di kolom komen, terus ke ngaranna auto ka simpen di sistem. Tah pengundianna biasana dina live, make sistem aplikasi pengundian. Tapi biasana dina sistem online kieu mah sok aya nu ngalicikan, komo nu paham dina IT mah. Cara ngalicik na teh nyaeta make rumus atawa aplikasi tertentu. Ngan balik deui, terlepas aya nu ngalicik atawa henteuna, angger we dina sistem undian mah milik nu kuat, kaberuntungan nu jadi patokan.
Somat sakali ngarasa era teu kaampeuh. Hal eta lumangsung nalika anjeunna nuju rapat sareng atasan di kantor. Kajadian ngerakeun harita. Anjeunna parantos nahan kentut ti mimiti rapat. Tapi ku sabab ngarasa keuheul menta idin ka bosna ka wc, manehna nahan gas. Tapi nalika anjeunna masihan presentasi, anjeunna ngahaja ngaluarkeun gas dina beuteungna. Sakedapan, sarerea jempe, melong ka Somat. Somat ukur bisa nahan rasa era jeung menta hampura. Kabeh panon nanya siga nu nanyakeun katerangan ka Somat tapi untung sutradara ngidinan Somat neruskeun presentasi. Saatos giliran nampilkeun anjeunna masih keneh éra sabab anjeunna leres-leres henteu nyangka. Sanggeus pasamoan, manehna masih isin komo deui lamun rekan-rekan gawena seuri ka manehna ngeunaan kajadian. Bener jadi era.
Gejala trauma pas budak keneh nu katinggali tina parobahan sikep. Nu kahiji teu bisa sare jadi tanda lamun budak mimiti ngalaman ngimpi buruk atawa kaleungitan kamampuan jang sare gancang jeung tibra. Nu kadua, keleungitan minat kana aktivitas normal, maranehna bisa wae kaleungitan minat jeung hal-hal nu saacanna mah dipikaresep pisan pas ngalakukeunna. Nu katilu emosi nu teu stabil, cenderung mibogaan emosi nu barobah gancang. Nu kaopat kesedihan pas budak leuwih mindeng sedih, murung, jeung ceurik sacara tiba-tiba  euweuh penyebab bisa jadi tanda lamun aya hal atawa kajadian anu keru atawa masih aya urutna dina ingetan. Nu terakhir cemas lamun budak papisah atau jauh-jauhan jeung kolot.
Carita parsalingkuhan teh carita nyata jeung geus dekeut ka masarakat, carita anu geus teu aneh deui. Malahan bisa jadi sakabeh carita dina tv sinetron atawa film teh sabenernya di cokot tina kisah nyata. Saperti carita yen sekretaris jadi salingkuhan bos na padahal bos na geus boga pamajikan jeung budak. Bos na atawa salaki na ieu cicing cicing di tukangen pamajikan na ulin jeung bobogohan deui jeung sekretarisna. Pamajikan na bageur pisan tapi babari di bohongan. Sagala na aman jeung geus lila nepi ka akhirna pamajikan na apal yen salaki na salingkuh, pamajikan na ngamuk nyalahkeun salaki jeung sekretarisna kunaon bisa tega tuluy salaki na menta hampura tapi pamajikan nana geus teu daek narima.
Sanggeus sababaraha bulan sakola, kuring ngarasa hiji hal aneh. Aya lalaki nu naek motorna lalaunan pisan ampir unggal isuk tukangeun kuring. Lamun kuring ngalieuk jeung neuteup ka jalma, manéhna sok ngahindar jeung pura-pura nempo sabudeureun atawa ngan jarakna rada jauh. Mimitina kuring nyingkirkeun kacurigaan. Nepi ka ahirna kuring nempo budak ieu di hareupeun sakola kuring sarta nalika kuring balik ka imah manéhna ogé nuturkeun. Kuring teu nyaho beungeutna sabab make helm jeung kuring oge teu pinter nginget-nginget beungeut jelema. Ngan aya hiji hal anu kuring apal kana bentuk motor jeung fisikna. Nalika kuring yakin kuring diturutan, kuring nyobian tetep tenang. Kuring bébéja ka babaturan anu pangdeukeutna, kuring naroskeun aranjeunna ningali éta jalma. Ahirna sadar yén ampir unggal poé éta jalma aya di sakola. Tah didinya mah pasti kuring teh keur dituturkeun ku eta jelema.
Keur pasantren mindeng di jam-jam waktu nu senggang santri-santri teh sok maraen bola di hareupeun kobong, lapangan eta harejo da rumputna oge nepikeun ka paranjang. Mimitina mah biasa maen teh bari seuseurian, tapi pas keur labuh ku sabab di seleding urang ngambeu bau tai ucing nu nyegak. Nepikeun ka nutupan irung ku baju bagian luhur. Anu akhirna mah kapanggih tempat ucing eta modol aya di mana, saking ku lobana urang eureun maen bolana da geuleuh ninggalina oge jeung sieun katincak, ditambah bauna anu nyegak geus teu kuat nepikeun ka hayang utah sanajan teu ngahaja ditinggali ge tapi da tetep katinggali.
Taun 2016, taun nalika kuring mimiti dijemput di kost kuring ku ambulan kusabab nyeri kolik dina cangkéng kuring, nyeri pisan dugi ka kuring henteu tiasa nangtung bahkan sesah napas kusabab nyeri henteu angkat. jauh sanajan kuring menta ka gusti pangeran. Éta ngan ukur ngaleungit nalika kuring nampi suntikan analgesik sareng parantos nganggo sababaraha botol infus. Babaturan kuring dipasang pikeun kuring. Tapi teu pira parobahan signifikan.

Ahirna, ambulan datang ka kosan kuring. Nalika dugi ka kamar darurat, kalayan ultrasound makeshift, nyatakeun yén kuring ngagaduhan ginjal ngabareuhan. Teras, abdi langsung diterbangkeun ka Jakarta sareng langsung ka ruang gawat darurat. Nalika nyeri mimiti ngaleungit, kuring indit ka mall on jkt. Sumuhun, éta pisan sabab kuring teu ngarasa gering deui.

Tengah peuting, kuring dibawa deui ka ruang gawat darurat kusabab nyeri kolik dina cangkéng. Jeung balik ka imah nalika nyeri subsides dina jam mimiti isuk-isuk. dinten anu sami, abdi isuk-isuk mesen tiket pesawat ti Jakarta ka Lampung. Pesen kuring, dina waktos éta: tong hilap nginum!
Di caritakeun ku bibi urang di lembur, yen ayeuna di lembur ceunah keur usum jurig. Ayeuna loba nu naringali jurig, ieu teh ceunah kusabab keur usum hujan wae da ceunah jurig teh resep kana hawa tiis jeung hujan anu ngariricik awet teu ereun ereun siga nu ayeuna biasa kajadian ayeuna. Bibi urang ayeuna mah geus teu pati reuwas deui lamun ningali jurig kusabab jeung mindeng pisan ningali ti jaman manehna leutik keneh. Ieu kajadian saeengges nini maot, di dinya bibi jadi bisa ningali ku kawas kitu, mimiti ningali di sakolaan nana ceunah di kamar mandi keur eta meni reuwaseun pisan nepi ka gering.
Siti keur di sakola sawaktos gempa bumi kajadian di Cianjur ahir-ahir ieu. Sawakatos eta manehna keur diajar di kelas. Kabeh jalma ujug-ujug ngarasa dioyagkeunawakna tur kabeh sing jarerit tur lumpat nyelamatkeun dirina nyalira. Siti teu tiasa ngarespon nanaon, manehna teu kiat lumpat, ngajerit atanapi nyalamatkeun manehna sorangan. Manehna ngan tiasa nyumput handapeun meja tur ngadua sabari ceurik. Saatos gempa eren Siti ceurik keneh tur can tiasa keneh hudang ti kolong meja. Manehna kainget kulawargina nu aya diimah karugrug ku bangunan-bangunan. Ngabyangkeun eta teh Siti ceurik leuwih tarik sajadi-jadina. Nanging ujug-ujug aya leungeun nu ngabedol Siti kaluar tina kolong meja. Jalma ieu teh tetela bapakna nu nyusuan ka sakola, bapakna ngabejaan upai kulawrgina kabeh selamet eweh kirang nanaon.
Tangtos teu aya buku panduan kumaha janten indung anu saé. Saban poé téh trial and error dina ngalaksanakeun peran indung kalayan unggal pola asuhan. Teu kacaturkeun lamun indungna ogé boga kalungguhan séjénna, upamana indung gawé. Sabenerna, jadi indung téh teu gampang. Sanajan teu kudu sampurna, ieu sababaraha cara pikeun jadi indung alus:
1. Diajar tina pangalaman
. Diajar tina pangalaman maranéhanana. Titénan kumaha parenting mangaruhan paripolah barudak maranéhanana
Candak anu tiasa ditiru, tinggalkeun anu henteu tiasa. Ieu bisa jadi palajaran pohara berharga, utamana pikeun ibu anyar. Lamun ngarasa bingung jeung kudu nanya, ulah isin atawa horéam konsultasi jeung nu leuwih ngalaman, Alternatipna, Anjeun bisa maca sagala rupa buku parenting atawa hadir rupa webinar ngeunaan kumaha carana ngadidik budak.
2. Teu sieun menta hampura
 dina kaayaan barudak, ulah ragu menta hampura lamun anjeun salah. Ieu bakal janten cerminan pikeun aranjeunna henteu ragu pikeun ngalakukeun hal anu sami nalika aya anu di luar ekspektasi. Wani menta hampura ka barudak teu nembongkeun sosok indung lemah. Justru, éta ngabuktikeun kumaha kuatna jeung stabilna émosi indung sangkan bisa ngaku kasalahan sacara sopan.
Ti mimiti kuliah abdi tos gaduh rencana hoyong janten Mapres (Mahasiswa Berprestasi). Pikeun ngahontal eta abdi tos mulai ngarintis usaha ti jaman maba keneh. Abdi seeur ngiringan lomba tingkat nasional jeung internasional, ngiringan kagiatan mahasiswa, janten relawan, jeung kagiatan ilmiah sapertos pasanggiri jeung ngiringan organisasi kemahasiswaan. Ieu mangrupakeun salah sahiji cara pikeun ngembangkeun kaahlian jeung kamampuan kuring. Abdi oge narima beasiswa ti universitas lantaran prestasi kuring. Pas aya pendaftaran Mapres abdi langsung daptar. Aya seeur pisan kandidat Mapres taun ieu, pas diseleksi abdi tiasa aya di posisi lima besar tuluy dipilih deui Alhamdulillah kuring teras kapilih janten Mapres taun 2018.
Mibanda baheula keur SMA aya kajadian nu sabenerna jadi peupeujeuh yen hasil mah kumaha gusti , hehehe. Basa eta mibanda aya pengumuman panghargaan jang siswa nu miboga nilai UN nu ageung, Meureun aya sababaraha detik nalika kuring bener-bener kaget jeung ngalamun sabab aya perasaan campur aduk antara senang jeung dina waktos anu sareng bingung, naha kuring meunang skor pangluhurna dina mata pelajaran anu kuring henteu malah diajar sarta ngan apal han bagena majas basa jeung  struktur nulis surat  lamaran pakasaban. Samentara éta, dina mata pelajaran basa Inggris. dimana kuring yakin kuring bisa meunang skor 90 atawa leuwih (malah 100 sabab éta rada gampang dina waktu éta), tétéla kuring ngan meunang 82. eta teh pangalaman nu moal bisa di pohokeun.
Urang lamun geus kabiasaan di bully ti baheula bakal sok ngarasa kasieunan sorangan ku hal hal anu sabenerna anyar jeung can pernah di cobaan. Kasieunan di bully ieu teh akibat na bisa fatal, bisa ngajieun mental ruksak jeung tungtungna bisa ngancurkeun harga diri jadina ngarasa yen urang teh eweuh kabisa, eweuh anu alus dina diri urang anu bisa di tunjukeun ke batur jadi ngarasa eweuh panghareupan ieu teh bahaya pikeun kahirupan jelema kahareupna. Lila lila lamun jelema ieu teu bisa ngalawan hirup na moal bakal maju, bakal kitu kitu wae salila na. Eta teh dampak bully anu panggede na bisa ngahancurkeun hirup batur.
Hiji poe, Adam indit ka kantor ngarasa bagja pisan. Manehna make baju anyar geulis nya jeung ngaharepkeun yen poe ieu bakal jadi poe alus. Sanajan kitu, sagalana robah nalika awak anjeunna mimiti bau goreng. Anjeunna nyobian nutupan bau ku parfum, tapi bau tetep. Adam mimiti ngarasa teu nyaman jeung hariwang alatan bau. Anjeunna diusahakeun neangan batur ngomong naha bau eta asalna ti anjeunna atanapi henteu. Nanging, nalika anjeunna naros, batur sapagawean nyarios yen bau eta asalna ti anjeunna. Adam ngarasa era pisan sareng teu terang naon anu kedah dilakukeun. Anjeunna teh mutuskeun pikeun balik sarta neangan solusi pikeun masalah ieu.
Waktu harita kuring keur jajan di hareupeun sakola jeung babaturan kuring. Waktu harita kuring keur meuli makaroni basah nu warnana koneng. Sabot si Mamang keur ngabungkus makaroni, kuring nempo aya nu gerak di jero makaronina. Tadina mah teu katingali sabab warnana ampir sarua jeung warna macaroni, tapi basa dideukeutan, ternyata eta teh bilatung.  "Mang, eta aya bilatung."  ceuk kuring teh. "Henteu, ieu mah bumbu."  Ceuk si Mamang bari nyokot bilatungna tuluy dialungkeun teuing kamana. Jadi pas geus meuli eta makaroni teu didahar ku kuring teh, langsung dialungkeun kana tong sampah. Saprak harita kuring geus teu hayang meuli makaroni di hareupeun sakola deui, kuring masih ngarasa jijik ningali bilatung dina tumpukan makaronina.
Kadang hirup mah sok aneh. Ai pas keur teu butuh aya, ai pas keur butuh-butuh na kalahkah teu aya. Lantaran tos lami teu aya semah datang ka imah, nampan anu biasana dipake kanggo nyuguhkeun semah tos duka ka mana. Ai pas nuju aya tamu we karek riweuh milarian di mana eta nampan, piraku gelas teh kedah dibawa hiji-hiji ti dapur ka ruang tamu. Kapaksa urang teh ngabongkar heula lomari piring di dapur, milarian nampan ageung kanggo nyuguhan tamu. Tos dipilarian di dapur teu aya, epekteh aya di kebon, kalahkah dijadikeun alas kanggo pot taneman. Tapi untungna masih keneh tiasa dianggo saatos dikumbah.
Waktu kuring kelas 4 SD, kuring milu lomba tari. Tapi dina balapan éta kuring ngalaman kajadian anu ngerakeun. Waktos éta indung kuring mawa kostum pikeun nari. Nalika dipake di sakola, ternyata bajuna  teh ngepas tapi masih tiasa dianggo. Nalika kuring nari, kuring sareng rerencangan diajak nari kalayan gumbira sareng sumanget. Jadi kabeneran lagu nu dimaénkeun téh lagu karesep kuring, beuki bungah kuring narina, tapi kusabab sumanget teuing kuring narina nepi ka gaya split. Ujug-ujug karasa calana teh siga nu rek soeh, pas ditempo bener wae  calana teh soeh, jeung robekna rada gede. Kuring nangtung ati-ati supados teu aya anu ningali. Tapi réréncangan sareng guru parantos ningali kuring, tungtungna kuring leumpang bari nyepengan suku kuring supados henteu katingali calana soehna bari guru sareng babaturan seuri. Kuring langsung turun tina panggung, tuluy ka kamar ganti baju kanggo ngarobih kostum janten baju anu asli. Sabenerna kuring éra pisan kusabab kajadian éta, tapi kuring pura-pura henteu paduli.
Paling sieun teh dicarekan ku nini, sabab mun nini geus nyarekan pasti urang teh ceurik. Nini paling teu resep urang ngahambur-hamburkeun deuit kanu teu paruguh sanajan eta meunang ngumpulkeun tina duit jajan. Harita mah jaman maen game Play Station, jadi urang teu ngabejaan nini mun urang rek meuli PS eta. Geus meuli PS jeung nepi ka imah, urang susulumputan bari nyumputkeun PS eta dina kantong meh teu katinggalieun. Lantaran mun katinggali geus pasti ngambekan ka urang. Tapi sabab nini urang mah perasa, sok apal aya nu disumputkeun ku urang teh. Bener weh pas urang sakola, anjeunna manggihan PS aya di kamar urang. Tuluy urang dicarekan pas balik ti sakola.
Basa keur leutik urang pernah di bintih ku hayam gara-gara urang liwat terus anak hayamna marencar kaditu-kadieu, sugan teh moal ngudag da geus rada jauh. Tapi teu lila indung hayamna ngudag nepika matokan suku urang jeung naek ka sirah urang, urang leweh didinya bari gogowakan, teu lila teh nini urang kaluar ti imah mawa sapu nyere langsung di gebug tah si ayam. Kumargi tos gaduh pangalaman, nepika ayeuna urang mun nempo hayam pasti kasieunan soalna mun hayam nempo urang pasti langsung ngudag. Saking ku sieun na, urang mun geus nyaho aya hayam di hareupeun urang sok langsung  lumpat buru-buru, soalna kadang sok aya hayam anu geus di gebahkeun kalah ngahajakeun ngadeukeutan.
Lamun urang teu resep miceun runtah di imah, minimal mah lamun di tempat  umum ulah kitu, lantaran urang teh teu hirup sorangan. Komo lamun ngaranna tempat umum mah artina tempat eta teh lain jang urang sorangan, tapi oge jan batur. Abdi sok keheul ka jalmi anu sok numpukkeun runtah dina meja saatos emam di tempat umum lantaran teu resep ningal runtah di luhureun meja. Komo lamun tempatna rame, kedahna urang ngaberesihan runtah urang sorangan sanajan geus aya patugas anu tugasna ngaberesihan tapi lain hartina urang numpukkeun runtah di luhur meja teras diantep jeung ditinggalkeun. Lamun urang langsung ngaberesihan, eta tempat tiasa langsung dianggo ku jalmi anu sanes.
Poe kawinan sok aya loba barang nu dijadikeun maskawin, komo lamun di kampung mah. Mas kawinna sok dina bentuk barang, ngameh katinggali ku batur babawaeunna. Biasana jadi tolak ukur oge si calon salakina beunghar henteuna dina lobana babawaan maskawinna. Barang nu gede sok lomari, kasur, risbang, jeung sofa. Lamun barang nu leutik biasana anduk nu geus dihias jadi soang, tuluy sabun, jeung sajabana. Tuluy barang-barang maskawin tadi digotong kana mobil kol dolak, datangna teh sok beriringan jeung mobil calon panganten lalaki. Tapi barang nu gede mah teu dijadikeun simoblis jang ka pihak awewe, biasana make barang nu leutik tapi berharga siga emas atawa duit nu geus di hias.
Jalma-jalma teh sok ngarasa sieun nalika maot sabab sadar yen kahirupanna aya di ambang karugian. Maot mangrupikeun tungtung kahirupan sareng mangrupikeun hal anu teu tiasa dihindari. Sajaba ti eta, sieun maot oge bisa disababkeun ku sababaraha alesan. Sieun nyeri anu tiasa dirasakeun nalika maot. Sieun kaleungitan kontrol atanapi kamerdikaan kusabab kaayaan fisik anu parah. Sieun kaleungitan jalma anu dipikacinta sareng ngarasa teu siap ninggalkeun aranjeunna. Kateupastian ngeunaan naon anu lumangsung sanggeus maot. Kahariwang ngeunaan masalah finansial atanapi harta saatos maot. Sieun maot sorangan sareng henteu terang kumaha carana nungkulanana. Sieun maot mangrupikeun pangalaman pribadi sareng tiasa beda-beda pikeun unggal jalma.
Seeur jalmi anu teu janten kuliah lantaran faktor ekonomi. Padahal ayeuna mah tos seeur pisan kasempetan kanggo saha wae anu bade kuliah jeung tiasa dibiayaaan ku pamarentah. Lamun urang na aya kahoyong pasti bakal ngusahakeun kumaha carana tiasa kuliah teu ngaluarkeun biaya. Salaku calon mahasiswa mah urang kedah aktif milarian informasi ngeunaan perguruan tinggi, kasempetan-kasempetan naon wae anu tiasa dirasakeun ku mahasiswa. Lamun ngomongkeun artos, seeur pisan piduiteun kanggo mahasiswa mah, asal urang na kedah tiasa maca kondisi lingkungan di sakuriling urang. Urang oge kedah ngalobakeun rerencangan, lantaran urang mah teu apal ti rerencangan anu mana urang tiasa meunang bantosan.
Keur leutik mindeng ulin jeung babaturan tapi nu umurna di luhureun urang, dina kumpulan eta teh urang nu paling leutik umurna. Hiji waktu pas urang tepang taun, diajak ka imah hiji babaturan. Tapi urang teu apal bakal di prank da bebejana mah rek nongton film DVD. Urang asup ka imahna euweuh rasa aneh, tapi teu lila urang dititah asup ka kamar. Geus asup ka kamar, mata urang ditutupan ku kaen tuluy urang dititah andiprek diuk. Geus diuk si lampu kamar dipareuman. Teu lila, si kaen nu nutupan mata urang teh dibuka. Ku bakat sieun jurig, baheula mah keur hits jurig suster ngesot. Tah pas dibuka teh geuningan babaturan urang cosplay jadi jurig suster ngesot. Eta mah langsung ngajorowok bari lumpat ka luar imah.
Lamun keur Idul Adha atawa lebaran haji, di masjid pasti sok aya sapi jeung domba anu bakal dipeuncit. Biasana sapi jeung domba ieu geus datang ti peuting sateuacan poe Idul Adha. Imah kuring kabeneran di hareupeun masjid. Ti sonten keneh tos aya sapi jeung domba anu cicing di masjid. Seeur marurangkalih anu datang ka mesjid kanggo ningal sapi jeung domba anu baradag.  Pas eta sapi diturunkeun tina treuk, sapina langsung ngaluarkeun kokotor tina bujurna. Marurangkalih anu ningal eta sapi modol lansung malalundur lantaran geuleuh kana tai sapi. Pas karek kaluar mah teu pati bau, tapi beuki lila eta tai beuki bau jeung didatangan ku laleur.
Hal nu paling teu enak teh nyaeta dicarekan ku batur, komo ku atasan di dunia pagawean mah. Mun urang kinerjana teu alus, atawa loba nu teu sasuai, maka bakal dicarekan ku atasan. Tah, mantak eta, mun digawe teh kudu maksimal, kudu ngerahkeun sagala kamampuan nu terbaik nu dipikaboga. Ulah nepi ka gawe asal-asalan, komo kasebutna karyawan mah kan dibawah atasan posisina ge. Mantak eta, kudu sadar kana tanggung jawab di pagawean. Ulah asa pangbisana atawa asa pang kapakena, angger we gawe mah kudu maksimal jeung bereskeun tanggung jawab sasuai nu dilimpahkeun. Ulah nepi ka ngecewakeun. Yuk urang giatan deui gawena supaya ngahindar carek ti atasan komo nepi ka teguran mah!
Prank jadi salah sahiji perkara anu sering dilakukeun di zaman ayeuna. Komo di kalangan para content creator mah ieu teh salah sahiji trend anu saolah wajib aya dina kontenna. Hampir kabeh content creator ngajadikeun prank sebagai ladang kontenna supaya bisa neangan viewer nu loba. Ku kaayaan eta, prank teh saolah jadi trend anyar di masyarakat anu loba diturutan. Ngan, aya oge sababaraha oknum nu ngajadikeun prankna malah jadi negatif sabab ku kaleuwihan teuing. Malahan mah aya nu nepi ka ngabahayakeun nyawa soranganna jeung nyawa batur oge. Prank teh jadi ladang ngahasilkeun acis jeung sabagean besar youtuber. Hal ieu jadi hiji kasempatan nu nguntungkeun.
Masih keneh carita prank anu dilakukeun ku Raffi. Basa Raffi jeung Nagita nuju liburan ka luar negeri, Raffi aya jadwa syuting di tipi. Matak Raffi kedah enggal balik ka Indonesia. Manehna tos ngawanti-wanti ka Nagita pikeun gugah enjing-enjing lantaran tos mesen tiket jeung tos ditungguan di tempat manehna syuting. Raffi ngahereuyan Nagita jeung nganganti jam dina hapenajanten dua jam leuwih lami. Pas tos jam opat (padahal jam tilu keneh), Raffi langsung ngagugahkeun Nagita kanggo buru-buru siap-siap angkat ka bandara lantaran tos telat, Nagita heran naha alarem na teu disada padahal manehna geus nyiapkeun alarem. Raffi teu ereun aambekan nepika di bandara.
Lamun make baju anu sarua jeung jalma sejen, biasana bakal nyieun hiji jalma ngarasa era pisan jeung teu nyaman. Era sareng teu ngarareunah ieu tiasa hasil tina parasaan saolah-olah dianggap teu asli sareng kurang gaya pribadi. Jalma anu ngagem baju anu sami sareng jalma sanes tiasa ngaraos janten pusat perhatian sareng sadaya panon aya dina aranjeunna. Aranjeunna tiasa ngaraos saolah-olah sadayana nyarioskeun aranjeunna sareng ngajantenkeun aranjeunna teu nyaman. Eta oge mungkin pikeun batur ngarasa teu aman sareng ngarasa saolah-olah teu cocog sareng lingkungan atanapi acara anu aranjeunna hadir. Ieu bisa nyieun aranjeunna ngarasa teu nyamanpisan sarta teu hayang ngobrol jeung jalma sejen atawa gabung kagiatan.
Supaya urang mibogaan persiapan ngameh teu reuwas teuing pas ninggali jurig, urang oge kudu apal tanda-tanda ayana jurig. Nu kahiji biasana disabudureun kaambeu bau, amis, jeung kembang. Jadi mun urang leumpang atawa keur naek kendaraan, tuluy kaambeu bau-bau nu teu biasa, mangrupakeun tanda ti ayana jurig disabudureun urang. Nu kadua ayana rasa kasieun siga aya nu mimilu, hal ieu lain di tempat-tempat nu dipikasieun hungkul, tapi sakapeung mah kajadian di tempat nu mindeng urang datangan siga di imah. Nu katilu mindeng kadenge sora-sora aneh, sora-sora aneh nu munculna teuing timana, siga aya sora ceurik, aya nu menta tulung, komo sok aya oge sora hewan ti kajauhan.
Tahun 2020 kan aya virus covid, urang posisi karek angges kontrak di gawe pas bulan januari tanggal genep. Urang teu neangan deui gawe da mikirna hayang istirahat heula, terus di tambah urang hayang ngurusanan nini urang anu geuring stroke. Nepika bulan maret puncakna mulai loba jelema anu bareunang virus covid, makin kadieu makin loba jadi weh lockdown. Urang anu geus boga niat hayang gawe di jakarta jadi teu jadi, kusabab sieun da di jakarta paling loba anu beunang covid. Jadina urang nganggur, unggal kapanggih dulur sok di omongkeun pengangguran terus pernah basa eta mah di omongan urang teh jelema anu teu berguna. Urang pan budak hiji-hijina terus mun di ibaratkeun mah urang teh tulang punggung kaluarga, mun di pikir-pikir mah pas beak kontrak teh urang langsung neangan gawe tong nganggur heula. Soalna loba pisan tuntutan hirup teh, komo pas aya covid mah asa susah hayang nanaon ge, ngan saukur icing di imah.
Salaku jalmi anu kamamana numpak gojek, abdi era pisan basa abdi bade angkat ka kampus. Jadi caritana abdi buru-buru pisan angkat ka kampus lantaran tos telat, janten abdi oge ngasal nyandak calana anu aya di lomari. Sigana mah abdi teh salah nyandak calana lantaran pas abdi bade numpak motor, pas abdi nuju ngangkat suku teu lila calana kuring soek. Abdi era pisan ka sopir gojekna lantaran kadangu pisan sora calana soekna, abdi langsung menta tulung ka emang gojek kanggo ngantosan heula abdi ngagentos calana. Untung we kaburu kanyahoan sateuacan dugi ka kampus janten abdi teu era make calana bolong ka kampus.
Tips mohokeun kasedih dina kahirupan urang. Nu kahiji nyaeta traveling atawa jalan-jalan. Mun keur sedih, urang kudu nyobian jalan-jalan ka tempat nu indah, supaya kasedih urang kalihkeun ku kaendahan alam. Nu kadua nyaeta olahraga. Lakukeun olahraga jiga jogging, push up, jeung sit up atawa olahraga nu dipikaseneng ku urang supaya ngurangan rasa sedih. Olahraga teh ngarangsang hormon endorfin nu mantak mawa bahagia dina hirup urang. Jadi, cocok pisan mun keur sedih lampiaskeun nana kana olahraga. Nu katilu nyaeta nonton film. Nonton film jadi salah sahiji media pengalihan stress nu bisa ngarangsang hormon endorfin supaya ngaganti stress jeung sedih jadi kabungahan.
Urang salah sahiji nu sieun kana sato komo deui satona teh nu aya peurahan siga oray. Harita pas meunang kado tepang taun ti babaturan, ku urang dibukaan hiji-hiji. Teu apal ieu kado teh ti saha wae lantaran euweuh ngaranan. Ti mimiti kado nepikeun ka pertengahan mah aman-aman wae muka kado teh, da eusina oge balender dina artian teu ngajailan. Naha eta mah pas muka kado nu ka 5, pas dibuka teh reuwas. Reuwasna da nu bijil tina kado teh oray-orayan bari langsung nyaplok pas dibuka teh. Duh aya-aya wae nu mere kado teh, enya ge heureuy tapi kumaha urang mun boga panyakit jantung pan ulah reuwas.
Isu SARA teh sensitif pisan matakna sering di anggap jadi sumber perpecahan nagara, aya dampak soal isu SARA salah sahijina tina dampak sosiologis kaayaan siga kieu ngajadikeun konstruksi sosial makna SARA di masarakat leuwih didominasi ku sudut pandang rezim. SARA dianggap ku nagara salaku sumber perpecahan sareng konflik sosial. Ieu lajeng ngajadikeun SARA pangaweruh tabu atawa kanyataan. SARA sok ditingali ku masarakat salaku potensi konflik tinimbang energi pulitik anu bisa nyiptakeun demokrasi jeung pluralisme sosial. SARA teh jadi hese ku sabab masarakat indonesia teh majemuk, loba rupa na tina Ras, Suku jeung Agama na.  Ari geus kitu lamun urang anu minoritas di perlakukeun teu alus di tempat mayoritas pasi aya rasa ambek komo lamun di bahas soal Ras jeung Agama padahal eta teh privacy jelema masing masing.
Ieu pangalaman sababaraha taun ka tukang nalika kuring masih aktip dina klub motor. Hiji waktu kira-kira jam 12 peuting urang anjog ka Uluwatu jeung istirahat di sisi jalan tepatna di hiji jembatan. Kulantaran awak abdi cape, kuring teras ngagoler sakedap di sisi sasak bari sare, teras balik ka bumi kusabab hoyong istirahat. Pas nepi ka imah kuring langsung bebersih jeung sare, ieu kajadian anu sok diinget-inget nepi ka ayeuna, waktu kuring keur sare nyenyak jeung geus isuk-isuk sakira jam 8. ujug-ujug kuring ngarasa suku kuring dicekel pageuh ku leungeun jeung kulit bodas bulak, ramo panjang tur ipis tuluy ditbetotpageuh ka arah tungtung ranjang, otomatis panon dibuka jeung kuring nempo aya sosok kuntilanak.
Mona laptopna rusak, teu bisa hurung. Mona kudu ngumpulkeun acis nyalira sabab moal mungkin ukeun ka orang tuana da kuliah ge ngandalkeun beasiswa. Mona nyisihkeun sabagian uang jajanna jang nabung meser laptop. Kaleresan harita teh uang beasiswa na cair. Langsung we ku Mona dipeserkeun kana laptop sadaya acisna teh. Mona kacida senengna bisa nyepeng laptop deui, jadi moal kateter ngerjakeun tugas kuliah ayeuna mah. Mun jajan sapopoe mah Mona bisa ngandalkeun tina hasil dagang jajananna. Nu penting mah laptop tos kapeser, janten tiasa ngudag tugas nu tinggaleun. Mona atoh pisan jeung teu eureun ngucap syukur kana pertolongan nu Maha Suci, pas ninggang butuh teh aya wae rezekina.
Aya sababaraha hal anu tiasa urang lakukeun kanggo ngurangan nepikeun ngaleungitkeun trauma basa leutik nyaeta urang tiasa kempel sareng jalmi anu nyaah ka urang. Jauhan jalmi anu ngajahatan urang, fokus ka jalmi anu ngahargaan urang. Ngajagi pola hirup anu sehat nyaeta dahar anu cekap sareng istirahat anu cekap. Urang oge kedah mineng ngalakukeun aktipitas anu seeur supados urang fokus ka diri sorangan teu mikiran jalmi anu jahat ka urang. Ngurangan nginuman alkohol jeung ubar oge ngajadikeun urang leuwih sehat jeung kahindar ti hal-hal anu kirang sae. Lamun urang masih ngarasa kirang, urang oge tiasa datang ka psikolog, ahli anu bakal apal carana supados urang tiasa damai sareng kajadian di jaman baheula.
Febri teu tiasa nu ngaranna renang. Nanging ayeuna manehna kudu mentas laut kusabab rek indit ka Sumatra. Salila diluhur kapal Febri teu wani lelempangan kamana-mana kusabab sieun ngacleng ti kapal komo sawaktos eta ombak na nuju ageung. Febri sieun kaleuleup kusabab manehna pernah ngalaman kaleuleup. Kajadianna keur kelas tilu SD. Disakola Febri keur aya praktek renang, kagiatan ieu teh wajib diturutan ku budak kelas 3 SD kaluhur. Kusabab Fberi sawaktos eta pertama kalina renang manehna bungah pisan tur mincrak di kolam renangna. Teras teu aya nu nganyahoankeun Febri asup ka kolam nu jerona dua meter. Kusabab pendek Febri teu tiasa napakkeun sukuna tur kaleuleup. Ti waktos eta Febri janten sieun kaleuleup.
Salah sahiji kacilakaan fatal nu terjadi di tol Cipularang teh nyaeta kacilakaan nu disebabkeun ku dumptruk nu remna blong. Di jalan tol teh aya dumptruck anu ngalaju sepertos biasa nu mawa muatan taneuh proyek. Pas dina jalan mudun, rem na tos saeutik aus, jadi potensi bakal rem blong. Saberes pudunan teh dumptruck teu bisa direm, malah nyuruduk mobil minibus nu ngajajar sabab macet di hareupeun nana. Minibus nu keur macet teh dihantam ti tukang ku dumptruck nu remna blong. Eureun soten pedah dumptruckna tibalik jeung tiguling. Mun teu kitu mah jigana bakal seueur pisan korbanna. Kacilakaan ieu teh ngarenggut seueur korban jiwa jeung ngalibatkeun leuwih ti sapuluh mini bus nu ngalai karusakan parah.
Survei ti Carousell anu ditampi ku Genmuda.com Salasa (26/9) mendakan yén 8 ti 10 urang Indonésia parantos mésér barang-barang anu dipikacinta, dimana 82% di antarana masih nyimpen sahenteuna 29 barang anu henteu dianggo di bumi, sareng 60% diantarana ngarasa tiasa meunang Rp 5 juta lamun ngajual sakabéh barang ieu nu teu dipake. Survei ieu ngahaja dijieun pikeun ngungkabkeun kabiasaan masarakat Indonésia nalika meuli jeung ngajual barang-barang pre-loved sacara online, hususna pikeun kategori fashion jeung gadget. Survei ieu ogé ngalibetkeun 1.000 urang di wewengkon Jakarta Raya, umurna antara 20-40 taun, kalayan panghasilan bulanan leuwih ti Rp 5 juta. kalawan kitu harusna geus jadi kabar mecakeun jang jalma nu beuki utar-uter jang neangan barang harga kaki lima qualitas bintang lima.
Sugan teh ucing mah bakalan bageur, moal ngegel jeung nudag siga anjing, tapi nyatana salah. Basa abdi nuju mondok di imah nini di Kopo, misan abdi gaduh ucing oranyeu anu dinamian Si Geboy, dinamian Si Geboy teh lain tanpa alesan, tapi lantaran manehna resep ngageboy. Abdi asalna teu apal ngageboy teh kumaha, tapi beuki lila Si Geboy mulai ngaganggu jalmi anu aya di imah. Lamun aya nu keur ngobrol, atawa keur diuk oge sok ojo-ojol diudag ku manehna, sateuacan ngudag manehna bakal ngagitek heula siga rek ngudag beurit. Abdi oge pernah diudag ku Si Geboy, mimitina mah abdi ngahereuyan manehna make kardus tuluy diudag, untung we abdi langsung asup ka kamar cai.